
P.L.348 / 2001

RAPORT SUPLIMENTAR

asupra propunerii legislative privind protecţia informaţiilor clasificate

În şedinţa din 5.02.2002 plenul Camerei Deputaţilor a decis retrimiterea la comisiile sesizate în fond a propunerii legislative privind protecţia informaţiilor clasificate, pentru întocmirea unui Raport suplimentar.

În acest sens, Comisia pentru apărare, ordine publică şi siguranţă naţională şi Comisia Juridică, de Disciplină şi Imunităţi au reluat dezbaterile, în  6,11 şi 12 februarie 2002 asupra propunerii legislative privind protecţia informaţiilor clasificate şi au hotărât să supună spre aprobare plenului Camerei Deputaţilor Raportul suplimentar, cu următoarele amendamente:

Nr.crt.
Text adoptat de plenul Camerei Deputaţilor

( fără vot final )
Text adoptat de cele două Comisii

( autorul amendamentului )
Motivare

1.
Art.15. e) "informaţii secrete de serviciu" - informaţii a căror divulgare este de natură să determine prejudicii unei persoane juridice de drept public sau privat;
Litera e) a articolului 15 se modifică şi va avea următorul cuprins:

 "e) "informaţii secrete de serviciu" - informaţii a căror divulgare este de natură să determine prejudicii economice unei persoane, prin încălcarea prevederilor legislaţiei privind dreptul de proprietate intelectuală şi regulile concurenţei loiale;"

Autor: Grupul Parlamentar al UDMR


Extinderea protecţiei şi asupra secretelor economice, precum şi asupra dreptului de proprietate intelectuală .

2.
Art.16. - (2) Persoanele neautorizate care intră în orice mod în posesia informaţiilor secrete de stat sunt obligate să le restituie de îndată emitentului sau organelor abilitate şi să nu divulge conţinutul acestora.
Eliminat.

Autori: deputaţii Mona Muscă,  Emil Boc şi Ion Neagu
Nu este de competenţa persoanelor neautorizate să stabilească caracterul informaţiilor, aceasta revenind numai persoanelor autorizate care au şi obligaţia asigurării protecţiei acestora.

3.
Art.19. - Autorităţile împuternicite să atribuie un nivel sau altul de secretizare a informaţiilor cu prilejul elaborării sau conceperii lor sunt:
Preambulul articolului 19 se modifică şi va avea următorul cuprins:

"Sunt împuterniciţi să atribuie unul dintre nivelurile de secretizare a informaţiilor cu prilejul elaborării lor :"

Autori: deputaţii Vasile Moiş şi  Marcu Tudor


Pentru claritatea textului.

4.
Art.19. - a) pentru informaţiile "strict secret de importanţă deosebită":

1.Preşedintele României;

2.Membrii Consiliului Suprem de Apărare a Ţării;

3.Primul  Ministru;

4.Membrii Guvernului şi secretarul general al Guvernului;

5.Guvernatorul Băncii Naţionale;

6.Directorii Serviciilor Naţionale de Informaţii;

7.Directorul Serviciului de Protecţie şi Pază;

8.Directorul Serviciului de Telecomunicaţii Speciale;

9.Secretarul general al Senatului şi secretarul general al Camerei Deputaţilor;

10.Directorul Institutului Naţional de Statistică;

11. Directorul Administraţiei Naţionale a Rezervelor de Stat;

12.Alte autorităţi împuternicite de Preşedintele României sau de Primul  Ministru;
Litera a) a articolului 19 se modifică şi va avea următorul cuprins:

"a) pentru informaţiile "strict secret de importanţă deosebită":

1.Preşedintele României;

2.Preşedintele Senatului şi Preşedintele Camerei Deputaţilor;

3.Membrii Consiliului Suprem de Apărare a Ţării;

4.Primul  Ministru;

5.Membrii Guvernului şi secretarul general al Guvernului;

6.Guvernatorul Băncii Naţionale;

7.Directorii Serviciilor Naţionale de Informaţii;

8.Directorul Serviciului de Protecţie şi Pază;

9.Directorul Serviciului de Telecomunicaţii Speciale;

10. Secretarul general al Senatului şi  secretarul general al Camerei Deputaţilor;

11.Directorul Institutului Naţional de Statistică;

12. Directorul Administraţiei Naţionale a Rezervelor de Stat;

13.Alte autorităţi împuternicite de Preşedintele României sau de Primul  Ministru;

Autor: deputat Cornel Bădoiu


Se extinde aria autorităţilor împuternicite, avându-se în vedere importanţa şi rolul în stat al preşedinţilor celor două instituţii.

5.
Art.19.  b) pentru informaţiile "strict secrete"- funcţionarii cu rang de secretari de stat, potrivit competenţelor materiale ale acestora în cadrul autorităţilor menţionate la lit. "a) 1-12".


Litera b) a articolului 19 se modifică şi va avea următorul cuprins:

"b) pentru informaţiile "strict secrete"- împuterniciţii de la lit.a), precum şi funcţionarii cu rang de secretari de stat, potrivit competenţelor materiale  ale acestora.

Autori:  deputaţii  Marin Cristea, Vasile Moiş şi Ştefan Cazimir
Pentru claritatea textului.

6.
Art.19. c) pentru informaţiile "secrete": funcţionarii superiori cu rang de subsecretari de stat, secretari generali ori directori generali, din cadrul autorităţilor menţionate la lit."b", potrivit competenţelor materiale ale acestora.
Litera c) a articolului 19 se modifică şi va avea următorul cuprins:

"c) pentru informaţiile "secrete": împuterniciţii de la lit. a) şi b), precum şi funcţionarii superiori cu rang de subsecretari de stat, secretari generali ori directori generali, potrivit competenţelor materiale ale acestora."

Autori:  deputaţii Marin Cristea, Vasile Moiş şi Ştefan Cazimir
Pentru extinderea ariei de competenţă şi pentru claritatea textului.

7.
Articol nou, după Art.19
Împotriva clasificării informaţiilor, a duratei pentru care acestea au fost clasificate, precum şi împotriva modului în care s-a atribuit un nivel sau altul de secretizare, orice persoană fizică sau juridică română poate face contestaţie la autorităţile care au clasificat informaţia respectivă.

Contestaţia va fi soluţionată în condiţiile legii contenciosului administrativ.

Autori: deputaţii Răzvan Ionescu şi Emil Boc
Clasificarea unor informaţii fiind o limitare a drepturilor şi libertăţilor fundamentale ale cetăţenilor, legiuitorul trebuie să adopte toate măsurile procedurale posibile împotriva abuzurilor şi să asigure chiar o anumită transparenţă a procesului de secretizare.

8.
Art. 23. -  (10) Declasificarea ori trecerea la un nivel inferior de clasificare sunt realizate de autorităţile publice competente a aproba clasificarea şi nivelul de secretizare al informaţiilor respective.
Alineatul (10) al articolului 23 se modifică şi va avea următorul cuprins:

 "(10) Declasificarea ori trecerea la un nivel inferior de clasificare, sunt realizate de persoanele sau autorităţile publice competente a aproba clasificarea şi nivelul de secretizare al informaţiilor respective."

Autor: deputat Cornel Bădoiu
Pentru corelare cu prevederile Art.19.

9.
Art. 33. g) acordă sprijin pentru stabilirea obiectivelor şi locurilor care prezintă importanţă deosebită pentru protecţia informaţiilor clasificate, la cererea conducătorilor autorităţilor şi instituţiilor publice, agenţilor economici şi ai persoanelor juridice de drept privat şi supune spre aprobare Guvernului evidenţa centralizată a acestora;
Litera g) a articolului 33 se modifică şi va avea următorul cuprins:

" g) acordă sprijin pentru stabilirea obiectivelor şi locurilor care prezintă importanţă deosebită pentru protecţia informaţiilor clasificate, la cererea conducătorilor autorităţilor şi instituţiilor publice, agenţilor economici şi a persoanelor juridice de drept privat şi supune spre aprobare Guvernului evidenţa centralizată a acestora;"

Autor: deputat Ştefan Cazimir
Pentru exprimare corectă din punct de vedere gramatical.

10.
Art. 39. - Procurarea, folosirea ori transmiterea fără drept, sub orice formă, divulgarea, alterarea, ori distrugerea neautorizată a informaţiilor secrete de stat, se pedepseşte în condiţiile prevăzute de legea penală ori de alte legi speciale.
Articolul 39 se modifică şi va avea următorul cuprins:

" Procurarea, folosirea ori transmiterea fără drept, sub orice formă, divulgarea, alterarea ori distrugerea neautorizată a informaţiilor secrete de stat se pedepsesc în condiţiile prevăzute de legea penală ori de alte legi speciale."

Autor: deputat Ştefan Cazimir
Pentru exprimare corectă din punct de vedere gramatical.

11.
Art. 41. - (1)  În cadrul autorităţilor, instituţiilor publice şi al agenţilor economici care deţin informaţii clasificate, se organizează compartimente speciale pentru evidenţa, prelucrarea, procesarea, păstrarea, manipularea şi multiplicarea acestora, în condiţii de siguranţă.
Alineatul (1) al articolului 41 se modifică şi va avea următorul cuprins:

"(1)  Autorităţile, instituţiile publice şi  agenţii economici care deţin informaţii clasificate organizează compartimente speciale pentru evidenţa, prelucrarea, procesarea, păstrarea, manipularea şi multiplicarea acestora, în condiţii de siguranţă."

Autor: deputat Ştefan Cazimir
Pentru claritatea textului.

În cursul dezbaterilor în comisii, următoarele amendamente nu au fost acceptate:

Nr.crt.
Text adoptat de plenul Camerei Deputaţilor

( fără vot final)
Amendamentul

( textul propus)

Autorul 
Motivare

1.Pentru admitere

2.Pentru respingere

1.
Art. 6. (3) - În cazul unui conflict între normele interne privind protecţia informaţiilor clasificate şi normele N.A.T.O., în această materie vor avea prioritate normele N.A.T.O.
Eliminare.

Autori: deputaţii Cornel Bădoiu, Vasile Moiş şi Emil Boc


1.Prevederea încalcă Art.11 din Constituţie şi este în contradicţie cu alin.(2) al Art.6 din prezentul proiect de Lege.

2.Dispoziţiile alin.(3) nu contravin prevederilor alin.(2), precizarea fiind necesară întrucât, în perspective integrării în NATO,  România trebuie să se alinieze la normele ce guvernează acest domeniu în Alianţă.

2.
Art. 15. e) - "informaţii secrete de serviciu" - informaţii a căror divulgare este de natură să determine prejudicii unei persoane juridice de drept public sau privat;
Eliminare a lit.e) a Art.15 şi a capitolului III "Informaţii secrete de serviciu"

Autori: Grupul Parlamentar al PNL 
1.Fiecare instituţie îşi defineşte acest tip de informaţii.

2.Textul votat de comisii corespunde scopului acestei legi.

3.
Art. 15. e)
Menţinerea textului votat de plenul Camerei Deputaţilor

Autor: deputat Marcu Tudor
1.Pentru a nu limita prejudiciul numai la cel de natură economică.

2. Textul votat de comisii nu este limitativ, deoarece s-a extins protecţia şi asupra secretelor economice, precum şi asupra dreptului de proprietate intelectuală .

4.
Art. 19 -  Autorităţile împuternicite să atribuie un nivel sau altul de secretizare a informaţiilor cu prilejul elaborării sau conceperii lor sunt:

a) pentru informaţiile "strict secret de importanţă deosebită":

1.Preşedintele României;

2.Membrii Consiliului Suprem de Apărare a Ţării;

3.Primul  Ministru;

4.Membrii Guvernului şi secretarul general al Guvernului;

5.Guvernatorul Băncii Naţionale;

6.Directorii Serviciilor Naţionale de Informaţii;

7.Directorul Serviciului de Protecţie şi Pază;

8.Directorul Serviciului de Telecomunicaţii Speciale;

9.Secretarul general al Senatului şi secretarul general al Camerei Deputaţilor;

10.Directorul Institutului Naţional de Statistică;

11. Directorul Administraţiei Naţionale a Rezervelor de Stat;

12.Alte autorităţi împuternicite de Preşedintele României sau de Primul Ministru;


Art.19 - Sunt împuterniciţi să atribuie unul dintre nivelurile de secretizare a informaţiilor cu prilejul elaborării sau conceperii lor :
a) pentru informaţiile "strict secret de importanţă deosebită":

1.Preşedintele României;

2.Primul  Ministru;

3.Directorul Serviciului Român de Informaţii;

4.Directorul Serviciului de Informaţii Externe;

5.Alte autorităţi împuternicite de Preşedintele României sau de Primul  Ministru;

Autor: deputat Octavian Mitu


1.Numai aceste autorităţi pot fi împuternicite  să atribuie nivele de secretizare pentru "informaţiile strict secret de importanţă deosebită".

2.Textul votat de comisii se justifică, întrucât cuprinde toate autorităţile care pot să atribuie nivele de secretizare pentru acest tip de informaţii.

5.
Art. 19. a) 
Art.19. a) pentru informaţiile "strict secret de importanţă deosebită":

1.Preşedintele României;

2. Primul  Ministru;

3. Membrii Consiliului Suprem de Apărare a Ţării;

4.Directorul Serviciului de Protecţie şi Pază;

5.Directorul Serviciului de Telecomunicaţii Speciale;

6.Alte autorităţi împuternicite de Preşedintele României sau de Primul  Ministru;

Autor: deputat Sorin Frunzăverde


1.Numai aceste autorităţi pot fi împuternicite  să atribuie nivele de secretizare pentru "informaţiile strict secret de importanţă deosebită".

2.Textul votat de comisii se justifică, întrucât cuprinde toate autorităţile care pot să atribuie nivele de secretizare pentru acest tip de informaţii.

6.
Art. 19. a)
Art. 19. a) pentru informaţiile "strict secret de importanţă deosebită":

1.Preşedintele României;

2. Consiliul Suprem de Apărare a Ţării;

3.Primul  Ministru;

4.Guvernatorul Băncii Naţionale;

5.Directorii Serviciilor Naţionale de Informaţii;

6.Directorul Serviciului de Telecomunicaţii Speciale;

Autor: deputat Marcu Tudor


1.Numai aceste autorităţi pot fi împuternicite  să atribuie nivele de secretizare pentru "informaţiile strict secret de importanţă deosebită".

2.Textul votat de comisii se justifică, întrucât cuprinde toate autorităţile care pot să atribuie nivele de secretizare pentru acest tip de informaţii.

7.
Art. 19. a)
a) pentru informaţiile "strict secret de importanţă deosebită":

1.Preşedintele României;

2. Primul - Ministru;

3. Membrii Consiliului Suprem de Apărare a Ţării;

4.Directorul Serviciului de Protecţie şi Pază;

5.Directorul Serviciului de Telecomunicaţii Speciale;

Autor: Grupul Parlamentar al PNL 
1.Numai aceste autorităţi pot fi împuternicite  să atribuie nivele de secretizare pentru "informaţiile strict secret de importanţă deosebită".

2.Textul votat de comisii se justifică, întrucât cuprinde toate autorităţile care pot să atribuie nivele de secretizare pentru acest tip de informaţii.

8.
Alineat nou, după alineatul (5) al articolului 23.
După alineatul (5) al articolului 23 se introduce un nou alineat, cu următorul cuprins:

Informaţiile care dezvăluie ilegalităţi sau acte de corupţie dovedite sunt tratate ca informaţii de interes public.

Autori: deputaţii Emil Boc şi Marcu Tudor 


1.Pentru precizie şi transparenţă.

2.Amendamentul nu se justifică întrucât textul propus face obiectul altei legi.

9.
Art. 27. -  (5) Neacordarea autorizaţiei sau retragerea motivată a acesteia determină de drept interdicţia de acces la informaţii secrete de stat.
Art. 27. -  (5) Neacordarea motivată a autorizaţiei sau retragerea motivată a acesteia determină de drept interdicţia de acces la informaţii secrete de stat .

Autor: deputat Emil Boc


1.Motivarea trebuie să se refere la ambele situaţie.

2.Textul votat de comisii este justificat având în vedere dispoziţiile cuprinse în alineatul (2) al aceluiaşi articol, referitoare la procedurile privind eliberarea autorizaţiei pentru accesul la astfel de informaţii.

10.
Art. 29. - Accesul cetăţenilor străini, al cetăţenilor români care au şi cetăţenia altui stat, precum şi al persoanelor apatride la informaţiile secrete de stat şi în locurile unde se desfăşoară activităţi şi se expun obiecte sau se execută lucrări din această categorie este permis numai în situaţiile şi condiţiile stabilite prin tratatele internaţionale la care România este parte sau prin hotărâre a Guvernului.
Se introduce un nou alineat, (2), cu următorul cuprins:

Art.29. -  (2) Se exceptează de la prevederile alin.(1)  cetăţenii din ţările membre NATO şi UE, precum şi cetăţenii români care au şi cetăţenia uneia din ţările respective.

Autor : Grupul Parlamentar al PNL
1.Există în prezent consilieri străini la diverse ministere care au acces la asemenea informaţii.

2.Amendamentul este ambiguu.Textul alin.(1) al articolului 29 acoperă astfel de situaţii, permiţând accesul acestora în situaţiile şi condiţiile anume stabilite prin tratatele internaţionale la care România este parte sau prin hotărâre de Guvern.

11.
Art. 33. b) supraveghează acţiunile întreprinse de autorităţile publice pentru aplicarea prevederilor prezentei  legi.
Eliminare.

Autor: deputat Emil Boc
1.Art.24 este acoperitor.

2.Se menţine textul de la litera b)  întrucât Art.33 enumeră principalele atribuţii ce revin SRI, cu privire la protecţia informaţiilor clasificate din sfera sa de competenţă.



12.
Art. 33. j) constată nerespectarea normelor privind protecţia informaţiilor clasificate şi aplică  sancţiunile contravenţionale prevăzute de lege, iar atunci când faptele constituie infracţiuni, sesizează organele de urmărire penală.
Art.33 j) constată nerespectarea normelor privind protecţia informaţiilor clasificate şi propune  sancţiunile contravenţionale prevăzute de lege, iar atunci când faptele constituie infracţiuni, sesizează organele de urmărire penală.

Autor: deputat Emil Boc
1.Aplicarea sancţiunilor nu este de competenţa SRI.

2.Se menţine textul, fiind în concordanţă cu prevederile OG 2 / 2000, potrivit căreia contravenţia se sancţionează de către cel care constată încălcarea legii. 

13.
Art. 38. - ( 1) Încălcarea normelor privind protecţia informaţiilor clasificate atrage răspunderea disciplinară, contravenţională, civilă sau penală, după caz.

(2) Persoanele încadrate în serviciile de informaţii şi siguranţă ale armatei, aflate în serviciul relaţiilor externe, precum şi cele special însărcinate cu protecţia informaţiilor secrete de stat, vinovate de deconspirări voluntare ori de acte de neglijenţă care au favorizat divulgarea ori scurgerea informaţiilor secrete, îşi pierd irevocabil calitatea.
După alineatul (2) al articolului 38 se introduce un nou alineat, cu următorul cuprins:

Constituie infracţiune fapta de a clasifica informaţii ca secret de stat sau de serviciu în scopul încălcării legii, ascunderii erorilor administrative sau limitării accesului la informaţiile de interes public, dacă aceasta a produs consecinţe materiale sau morale substanţiale şi se pedepseşte cu închisoarea de la 2 la 7 ani.

Autori: Grupul Parlamentar al UDMR, Grupul Parlamentar al PNL, deputaţii Marcu Tudor şi Emil Boc.


1.Este necesară prevederea de sancţiuni pentru astfel de fapte.

2.Faptele pot fi încadrate de Codul Penal, care prevede şi sancţionarea lor.

14.
Art. 39. - Procurarea, folosirea ori transmiterea fără drept, sub orice formă, divulgarea, alterarea, ori distrugerea neautorizată a informaţiilor secrete de stat, se pedepseşte în condiţiile prevăzute de legea penală ori de alte legi speciale.


Eliminare.

Autor : deputat Emil Boc 
Amendament respins cu 11 voturi pentru şi 11 voturi împotrivă.

1.Datorită eliminării Art.16 (2) acest articol nu mai are obiect.

2.Art.39 face trimitere la Codul Penal şi trebuie menţinut.

15.
Art. 39.
Se introduce un nou alineat la art.39, cu următorul cuprins:

Răspunderea penală a persoanelor neautorizate care dobândesc sau dezvăluie informaţii clasificate este angajată numai dacă aceste persoane cunoşteau la data comiterii faptei caracterul clasificat al informaţiei, dacă dezvăluirea s-a făcut cu rea - credinţă şi prin ea s-a urmărit sau s-a produs un prejudiciu siguranţei naţionale.

Autori: Grupul Parlamentar al UDMR şi deputatul Octavian Mitu


1.Pentru stabilirea exactă a condiţiilor în care este atrasă răspunderea penală, în cazul persoanelor neautorizate.

2.Textul nu este necesar, întrucât s-au eliminat  prevederile referitoare la persoanele neautorizate.În caz de răspundere penală se aplică reglementările în vigoare din domeniul legislaţiei penale.

